钦定古今图书集成/明伦汇编/闺媛典/第113卷 > 皇清十九 > 卒妇林忍姐
## 钦定古今图书集成/明伦汇编/闺媛典/第113卷 > 皇清十九 > 卒妇林忍姐

按《海澄县志》：“卒妇林忍姐者，同安人。夫性暴悍，隶籍从汛于澄，林以婉顺下之。夫病，昼夜扶持，衣不解带。及亡，哭奠如礼。既葬，告其主将曰：‘愿从夫地下，但求合葬，则荷殊恩’。主者曰：‘若能如是乎？结棚待之’。” 至期，氏盛服，遍辞诸女伴，登棚自缢死。鼻液双堕如玉著，举体温柔，观者如堵。时邑令赵之仕病笃，未及旌表，亦不知其夫姓氏。